ประกาศกรุงเทพมหานครเรื่อง การแบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานคร (ฉบับที่๑๑๐) โดยที่คณะกรรมการข้าราชการกรุงเทพมหานครและบุคลากรกรุงเทพมหานครได้มีมติในการประชุมครั้งที่๑๐/๒๕๖๑ เมื่อวันที่ ๑๘ ตุลาคม ๒๕๖๑ เห็นชอบปรับปรุงโครงสร้างการแบ่งส่วนราชการ การกำหนดอำนาจหน้าที่และการกำหนดกรอบอัตรากำลังของสำนักป้องกันและบรรเทาสาธารณภัย เพื่อให้มีความเหมาะสมกับภารกิจที่รับผิดชอบอาศัยอำนาจตามความในมาตรา๖๐ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ จึงให้ยกเลิกความในหมวด๒๐ ข้อ ๓๕ และข้อ ๓๖ แห่งประกาศกรุงเทพมหานคร เรื่องการแบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานคร ลงวันที่ ๓๑ ตุลาคม ๒๕๒๘ ซึ่งแก้ไขเพิ่มเติมโดยประกาศกรุงเทพมหานครเรื่อง การแบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานคร(ฉบับที่ ๕๐) ลงวันที่ ๑๙ กันยายน ๒๕๔๖ และให้ใช้ความต่อไปนี้แทนหมวด ๒๐สำนักป้องกันและบรรเทาสาธารณภัย ข้อ๓๕ สำนักป้องกันและบรรเทาสาธารณภัย มีอำนาจหน้าที่ดังนี้(๑)ปฏิบัติการป้องกันและระงับอัคคีภัย รวมทั้งบรรเทาสาธารณภัยประเภทอื่น ๆ ในเขตพื้นที่กรุงเทพมหานครปริมณฑลหรือตามที่ร้องขอ(๒)กำหนดมาตรการและมาตรฐานความปลอดภัยในการป้องกัน ระงับอัคคีภัย และบรรเทาสาธารณภัย(๓)ประสานงานกับหน่วยงานภาครัฐ ภาคเอกชนและหน่วยงานต่างประเทศในการดำเนินการป้องกันระงับอัคคีภัยและบรรเทาสาธารณภัยทุกประเภท(๔)ให้การสงเคราะห์และบรรเทาความเดือดร้อนแก่ผู้ประสบภัย(๕)ส่งเสริมการมีส่วนร่วมของภาคประชาชนในการป้องกันและบรรเทาสาธารณภัย(๖)จัดทำแผนแม่บท แผนปฏิบัติการต่าง ๆ ให้เป็นไปตามแผนแม่บทระดับกรุงเทพมหานครและระดับชาติ(๗)ฝึกอบรมและฝึกปฏิบัติในการป้องกันและบรรเทาสาธารณภัย รวมทั้งประชาสัมพันธ์เผยแพร่ความรู้ด้านการป้องกันและบรรเทาสาธารณภัยให้แก่หน่วยงานภาครัฐเอกชนและประชาชนทั่วไป(๘)จัดหา ควบคุม และบำรุงรักษาเครื่องจักร เครื่องมือ อุปกรณ์ และยานพาหนะ รวมทั้งนำเทคโนโลยีสารสนเทศและเทคโนโลยีสมัยใหม่มาใช้ในงานด้านสาธารณภัย(๙)ปฏิบัติหน้าที่อื่นที่เกี่ยวข้องหรือได้รับมอบหมายข้อ๓๖ สำนักป้องกันและบรรเทาสาธารณภัย มีส่วนราชการดังต่อไปนี้(๑)สำนักงานเลขานุการ มีอำนาจหน้าที่ ดังนี้(๑.๑)งานสารบรรณและธุรการทั่วไปของสำนัก(๑.๒)งานช่วยอำนวยการและเลขานุการ(๑.๓)งานบริหารทรัพยากรบุคคล(๑.๔)งานการคลัง การเงิน และบัญชี(๑.๕)งานงบประมาณ(๑.๖)งานด้านกฎหมาย(๑.๗)งานประชาสัมพันธ์(๑.๘)งานควบคุมดูแลอาคาร สถานที่ และยานพาหนะ(๑.๙)งานซ่อมบำรุงรักษาเครื่องมือ อุปกรณ์ และยานพาหนะ(๑.๑๐)ปฏิบัติหน้าที่อื่นที่เกี่ยวข้องหรือได้รับมอบหมาย(๒)สำนักงานยุทธศาสตร์การป้องกันสาธารณภัย มีอำนาจหน้าที่ ดังนี้(๒.๑)จัดทำและกำหนดนโยบาย แนวทางหรือแผนแม่บทด้านสาธารณภัยของกรุงเทพมหานคร รวมทั้งติดตามประเมินผลและกำกับการปฏิบัติการให้เป็นไปตามแผน(๒.๒)ศึกษา วิเคราะห์เพื่อวางระบบมาตรการและมาตรฐานความปลอดภัยด้านสาธารณภัย(๒.๓)ศึกษา วิเคราะห์และเผยแพร่ความรู้ด้านสาธารณภัย การเกิดอัคคีภัย และด้านวิศวกรรมป้องกันอัคคีภัย(๒.๔)ตรวจสอบแบบแปลน ระบบและอุปกรณ์ในการป้องกันอัคคีภัยของอาคารสถานที่ที่เสี่ยงต่อการเกิดอัคคีภัยรวมทั้งประเมินความเสี่ยงของอาคารต่อการเกิดอัคคีภัย(๒.๕)ตรวจสอบสถานที่เกิดเหตุเพลิงไหม้และศึกษาวิเคราะห์สาเหตุการเกิดเพลิงไหม้(๒.๖)การประสานความร่วมมือด้านสาธารณภัยกับหน่วยงานทั้งภายในและต่างประเทศ(๒.๗)ศึกษา วิเคราะห์ จัดทำหลักสูตรการฝึกอบรม และดำเนินการฝึกอบรมและพัฒนาบุคลากรด้านการป้องกันและบรรเทาสาธารณภัย(๒.๘) จัดทำข้อมูล ข่าวสาร ผลงานทางวิชาการด้านการป้องกันและบรรเทาสาธารณภัยเพื่อจัดพิมพ์และเผยแพร่ความรู้ให้แก่ข้าราชการและประชาชนทั่วไป(๒.๙)ปฏิบัติหน้าที่อื่นที่เกี่ยวข้องหรือได้รับมอบหมาย(๓)สำนักงานอำนวยการสาธารณภัย มีอำนาจหน้าที่ ดังนี้(๓.๑)อำนวยการและประสานการรับแจ้งและระงับเหตุการณ์ เฝ้าระวัง ติดตาม และรายงานสถานการณ์สาธารณภัยตลอด๒๔ ชั่วโมง(๓.๒)พัฒนาและจัดทำระบบเทคโนโลยีสารสนเทศและเครือข่ายการสื่อสารด้านการป้องกันและบรรเทาสาธารณภัย(๓.๓) อำนวยการ บริหารจัดการสาธารณภัย ประสานและติดตามการปฏิบัติงานกับหน่วยงานที่เกี่ยวข้องกับการบริหารจัดการสาธารณภัยทุกระดับ(๓.๔) จัดตั้งศูนย์บัญชาการเหตุการณ์กรุงเทพมหานครเพื่อบริหารจัดการสาธารณภัยและขับเคลื่อนการใช้ระบบบัญชาการเหตุการณ์(๓.๕) จัดชุดเจ้าหน้าที่ปฏิบัติการพิเศษสนับสนุนการกู้ภัยกรณีเกิดเหตุสาธารณภัยขนาดใหญ่หรือร้ายแรงและการปฏิบัติการกู้ภัยทางน้ำ(๓.๖)จัดตั้งกลุ่มอาสาสมัครและกำกับ ควบคุมดูแลอาสาสมัครที่ปฏิบัติงานด้านป้องกันและบรรเทาสาธารณภัย(๓.๗) สนับสนุนเครื่องมือ อุปกรณ์ และยานพาหนะในการกู้ภัยสารเคมีอาคารสูง อาคารขนาดใหญ่พิเศษให้แก่สถานีดับเพลิงและกู้ภัย(๓.๘)ให้ความช่วยเหลือ การสงเคราะห์เพื่อบรรเทาความเดือดร้อนเบื้องต้นให้แก่ผู้ประสบภัย(๓.๙)ปฏิบัติหน้าที่อื่นที่เกี่ยวข้องหรือได้รับมอบหมาย(๔)กองปฏิบัติการดับเพลิงและกู้ภัย ๑ มีอำนาจหน้าที่ ดังนี้(๔.๑)ระงับอัคคีภัยและภัยพิบัติอื่น ๆ ที่เกิดขึ้นในพื้นที่เขตกรุงเทพมหานคร ปริมณฑลหรือตามที่ร้องขอ(๔.๒) กู้ภัยและช่วยเหลือผู้ประสบภัย ตรวจตรา ป้องกันอัคคีภัยและภัยพิบัติอื่นๆ(๔.๓)สำรวจและจัดทำแผนที่แหล่งน้ำ แหล่งชุมชนและเส้นทางจุดอันตราย(๔.๔) ดูแลและรักษาเครื่องมือ อุปกรณ์ ตลอดจนยานพาหนะต่าง ๆให้อยู่ในสภาพพร้อมที่จะปฏิบัติงานได้ทุกโอกาส(๔.๕)ฝึกอบรมผู้ปฏิบัติงานให้มีความรู้ความชำนาญในการปฏิบัติหน้าที่(๔.๖)ให้การช่วยเหลืองานด้านบริการแก่ประชาชน ส่วนราชการและหน่วยงานอื่น ๆ ตามที่ร้องขอ(๔.๗)จัดทำยุทธศาสตร์ แผนงาน และโครงการต่าง ๆ ที่เกี่ยวข้องในระดับกอง(๔.๘)ฝึกอบรมให้ความรู้เกี่ยวกับการป้องกันและระงับอัคคีภัยแก่หน่วยงานภาครัฐ เอกชน และประชาชนทั่วไป(๔.๙)รวบรวม วิเคราะห์และประเมินผลการปฏิบัติงานด้านการป้องกันและบรรเทาสาธารณภัย(๔.๑๐)ปฏิบัติหน้าที่อื่นที่เกี่ยวข้องหรือได้รับมอบหมาย(๕) กองปฏิบัติการดับเพลิงและกู้ภัย ๒ มีอำนาจหน้าที่เช่นเดียวกันกับกองปฏิบัติการดับเพลิงและกู้ภัย๑(๖) กองปฏิบัติการดับเพลิงและกู้ภัย ๓ มีอำนาจหน้าที่เช่นเดียวกันกับกองปฏิบัติการดับเพลิงและกู้ภัย๑(๗) กองปฏิบัติการดับเพลิงและกู้ภัย ๔ มีอำนาจหน้าที่เช่นเดียวกันกับกองปฏิบัติการดับเพลิงและกู้ภัย๑(๘) กองปฏิบัติการดับเพลิงและกู้ภัย ๕ มีอำนาจหน้าที่เช่นเดียวกันกับกองปฏิบัติการดับเพลิงและกู้ภัย๑(๙) กองปฏิบัติการดับเพลิงและกู้ภัย ๖ มีอำนาจหน้าที่เช่นเดียวกันกับกองปฏิบัติการดับเพลิงและกู้ภัย๑ทั้งนี้ให้มีผลตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๓๑ มกราคม พ.ศ. ๒๕๖๒พลตำรวจเอกอัศวิน ขวัญเมืองผู้ว่าราชการกรุงเทพมหานครพัชรภรณ์/ธนบดี/จัดทำ๑๗ กันยายน ๒๕๖๓สุภาทิพย์/ตรวจ๒ ตุลาคม ๒๕๖๓[๑] ราชกิจจานุเบกษา เล่ม ๑๓๖/ตอนพิเศษ ๖๑ ง/หน้า ๑๘/๑๓ มีนาคม ๒๕๖๒